Totonakn

De **Totonakn**, dt. **Totonaken** haum bei da Aunkunft vo de Schpania in da Gegand vo El Tajin bis owi an den Goif vo *Veracruz*  glebd. Weus vo de Aztekn so untadrickt wuan san, woans bei da *Conquista* de easchtn Vabündetn vo de *Schpania*.

## Wea woans?

De *Totonakn* ghean da *Totonac-Tepehua* Schhprochfamüli au. Des Wuat *Totonac* kimmt aus da Nahuaschproch vo de Aztekn. Und bedeit, *de Leid ausm hoaßn Laund*. Söwa haum Se se *Tachiwin* gnennd. Bekaunt san de scheen Zeremonialkroas in eanara wichtigstn Schtod *Cempoala*.

* Megligawoas san de Totonakn scho in Teotihuacan vuakema und se haum zan Gründavoik vo dera Schtod ghead. Ois untagaunga is sans vua de eidringandn Chichimekn ausgwicha. Und daun eppa im 10 Joahundat vua de Toltekn nu weida nochn Sidwestn. Do aus dera Zeid koane schriftlign Aufzoachnungan do san, liegd eana Zeid bis umma 1200 im Dunkön.

## In da sidlign Huaxteca

De *Totonakn* san vua de Toltekn ausgwicha und ois se de Huaxtekn ausm Gebiet vo El Tajin zruckzogn hom, sans duat, in de 'sidlige Huaxteca* eigwaundat. Eana easchte Haubdschtod woa de Schtod *Papantla* (60.000 Eihwohna). Daun haums a de scheene laaschteande Schtod El Tajin umma 1200 neich bsiedlt.

* Se haum se daun a zua Goifküstn ausbroat und haum duat mera Schtäd grindt. A eana wichtigste Schtod *Cempoala* (80.000 Eihwohna) liegt in dera Gegand. Des woa de Schtod in dea de Schpania glaundt san. In da Schtod *Cempoala* (Zempoala = vü oda 20 Wossa) haum se 1519 de Obgoatnadn aus eppa 30 totonakischn Schtäd troffa und haum bschlossn das a Allianz mid de Schpania untam *Cortez* eigeh wean, gegn de [[Aztekn]].
* Des loßt vamuatn, das domois bei de Totonakn koa Zentreumocht gem hod, sundan a mea oda weniga schtrenge Födarazion vo Schtäd mid an wichtign religiösn Haubtoat.
* Ena Geddawöd woa de vo eanare Nochboan recht ehnli.

Se haum in ana Wossareichn Gegand glebd. Dahea homs za Bewessarung vo de Föda vü Kaneu ghobd. Die Hoamad vo da V*anille* woa a recht fruchtbora Laundschtrich. Wos jo a schpoda de Begeahligkeit vo de [[Aztekn]] gweckt hod.

Do se de *Schpania* gegn de [[Aztekn]] ghoifa hom, woan de *Totonakn* Vabündete vo de *Conquistadoan* und san schpoda unta da schpaninischn Regiarung, bevuazugt behaundlt wuan.
* Leida hom owa de eisatzandn Epidemien den greßtn Teu vo da Bevökarung dahigrafft und a des Laund entvökat.

==Galerie==

<gallery>
Cyuxquihui_02.PNG| DeHaubtpyramidn vo Cuyuxquihui.
El Tajin Los Voladores (fcm).jpg| De fliagandn Totonakn, Fest in Papantla.
CemeteryAtArcheologicalZoneQuiahuiztlanAtVeracruzMexico.jpeg| Altär vo Quiahuiztlan.
(Auch) Tête souriante - culture totonaque - Musée des Amériques - Auch.jpg| A totonakischs Keramikkepfal.
</gallery>

==Schau aa==

* [[Aztekn]]
* [[Boischpü in Mesoamerica]]
* [[De Legend vo da Vanille-Prinzessin]]
* [[Huaxteken]]
* [[Oidamerikanische Schriftsystem]]
* [[Teotihuacan]]
* [[Veracruz–Kuitua]]

==Litaradua==

*Hans j. Prem: *Die Azteken*. 5. Auflage 2011, C.H.Beck, [[Minga]]. ISBN 978-3-406-45835-4
*Hanns.J.Prem. *Geschichte Altamerikas*, R. Oldenburg Verlag, [[Minga]] 2008. ISBN 978-3-486-53032-2
*Rudolf Pförtner/Nigel Davids. *Alte Kulturen der neuen Welt*. Econ Verlag, [[Wean]] 1980.
*Berthold Riese, *Das Reich der Azteken- Geschichte und Kultur*. C.H.Beck, [[Minga]] 2011. ISBN 978-3-406-61400-2
*Felix Hinz: *Hispanisierung“ in Neu-Spanien 1519–1568.* Transformation kollektiver Identitäten von Mexica, Tlaxkalteken und Spaniern. 3 Bde, Kovač, Hamburg 2005, ISBN 3-8300-2070-8.
*Ulrich Köhler (Hg.): *Altamerikanistik. Eine Einführung in die Hochkulturen Mittel- und Südamerikas*. Reimer, [[Berlin]] 1990. ISBN 3-496-00936-5
*Tzvetan Todorov: *Die Eroberung Amerikas. Das Problem des Anderen''. 8. Aufl., Suhrkamp Edition, Frankfurt am Main 2002, ISBN 3-518-11213-9.

## Im Netz
* http://en.wikipedia.org/wiki/Cempoala

### Video
* http://www.youtube.com/watch?v=mBYZtuk57qs| Cempoala
* http://www.youtube.com/watch?v=LR86u-zVl_o| De Folklore